### Resume

HR Redegørelsen 2022 viser en øget personaleomsætning og et øget sygefravær. Det er data, Økonomiudvalget løbende får forelagt hvert ½ år.

### Sagsfremstilling

HR Redegørelsen for 2022 viser en øget personaleomsætning og et øget sygefravær. Stigningen i personaleomsætningen i Økonomi- og Arbejdsmarked samt i Sundhed kan til dels tilskrives nedlæggelse af stillinger i Jobcentret som følge af finansiering af "Ken Mathiasen pensionen", dels nedgang i antal podere til testning for Covid19.

Tiltrækning og tilknytning bliver den strategisk vigtigste HR indsats i de kommende år. Flere tiltag er igangsat, herunder også at Økonomiudvalget i august 2021 afsatte en pulje på 3,6 mio kr. til særlige projekter.

HR Redegørelsen viser også at antallet af ansatte med ikke vestlig baggrund stiger støt, og især inden for Ældre, sundhed og handicap. Det er især inden for SOSU området, vi ser en tilgang. På lønområdet ligger Vejle Kommune pænt placeret i forhold til omegnskommuner, når man ser på den absolutte løn. Seniorer, defineret som ansatte +60 år, udgør nu 13,6% af de ansatte.

### Sagens videre forløb

Sagen behandles efterfølgende i Byrådet

### Klima og resiliensvurdering

Ingen

### Deltager i behandlingen

HR chef Inga Kristiansen

### Historik

Kommunaldirektøren indstiller, 22. august 2022, pkt. 161:

at HR Redegørelsen 2022 tages til efterretning

Beslutning fra Økonomiudvalget, 22. august 2022, pkt. 161:

Anbefales.

ØU undersøger potentialet i, at deltidsansatte ønsker at gå op i tid.

### Beslutning

Byrådets godkendte Økonomiudvalgets indstilling.